News Update: นักลงทุนกังวลเหตุการณ์ซ้ำรอย! หวั่นตัวเลขเงินเฟ้อสหรัฐฯ หลุดก่อนประกาศจริง หลังตลาดมีปริมาณการซื้อขายที่ผิดปกติเดือนที่แล้ว - FINNOMENA
นักลงทุนสูญความเชื่อมั่นในการประกาศตัวเลขเงินเฟ้อ หลังตลาดมีปริมาณการซื้อขายที่ผิดปกติ (Volume shock) ก่อนประกาศเงินเฟ้ออย่างเป็นทางการในเดือนที่แล้ว
12 ม.ค. 2566

นักลงทุนสูญความเชื่อมั่นในการประกาศตัวเลขเงินเฟ้อ หลังตลาดมีปริมาณการซื้อขายที่ผิดปกติ (Volume shock) ก่อนประกาศเงินเฟ้ออย่างเป็นทางการในเดือนที่แล้ว
นักลงทุนทั่วโลกกำลังจับตาการประกาศตัววเลขเงินเฟ้อจากกระทรวงแรงงานสหรัฐฯ อย่างใกล้ชิด ซึ่งมีกำหนดประกาศตอน 8.30 น. ตามเวลาสหรัฐฯ หรือประมาณ 20:30 ในประเทศไทย เนื่องจากกังวลว่าจะเกิดเหตุการณ์ซ้ำรอยเหมือนเดือนที่แล้ว
โดยเมื่ 13 ธ.ค. มีบางอย่างผิดปกติเกิดขึ้น 60 วินาทีก่อนที่จะประกาศตัวเลขเงินเฟ้ออย่างเป็นทางการ โดยปริมาณการซื้อขายในสัญญาซื้อขายล่วงหน้าพันธบัตรรัฐบาลอายุ 10 ปี สูงขึ้นถึง 3 เท่าของระดับที่เห็นในหนึ่งนาทีก่อนที่จะมีการเผยแพร่รายงาน
Christopher Giancarlo ที่ปรึกษาอาวุโสของสำนักงานกฎหมาย Willkie Farr & Gallagher กล่าวว่า มันเป็นปริมาณการซื้อขายค่อนข้างไม่ธรรมดาเลย
ขณะที่กระทรวงแรงงานระบุว่า หลังจากทำการสอบสวนเบื้องต้นแล้ว ไม่มีความเป็นไปได้ที่ข้อมูลจะรั่วไหล ขณะที่หน่วยงานกำกับการซื้อขายสินค้าโภคภัณฑ์และสัญญาซื้อขายล่วงหน้า (CFTC) และ ก.ล.ต.สหรัฐฯ กำลังตรวจสอบสถานการณ์
อย่างไรก็ตาม ไม่มีใครสามารถอธิบายได้ว่าเกิดอะไรขึ้น และยังมีการคาดเดาเกิดขึ้นว่าปริมาณการซื้อขายที่พุ่งขึ้นผิดปกติเกิดจากการแฮ็กหรือการรั่วไหลของข้อมูล
Graham Harper หัวหน้าฝ่ายนโยบายสาธารณะและโครงสร้างตลาดของ DRW ในชิคาโก กล่าวว่า สิ่งนี้แสดงให้เห็นถึงความสำคัญของกระบวนการเผยแพร่ โดยเฉพาะอย่างยิ่งในช่วงเวลาที่เศรษฐกิจไม่แน่นอนและข้อมูลทางเศรษฐกิจมีความสำคัญอย่างยิ่ง จนทำให้เกิดข้อสงสัยเกี่ยวกับความสมบูรณ์ของกระบวนการ
อ้างอิง: https://www.bloomberg.com/news/articles/2023-01-11/traders-lose-trust-in-cpi-data-security-in-wake-of-volume-shock?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นสหรัฐฯ
หุ้นสหรัฐ
เงินเฟ้อสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA